Rikunarita-ORG/Wikinium huggingface dataset:
# ภาษาโปรแกรมระดับสูง

**ภาษาโปรแกรมระดับสูง** หมายถึงภาษาโปรแกรมที่มีภาวะนามธรรมอย่างสูงจากรายละเอียดการทำงานของคอมพิวเตอร์ หากเปรียบเทียบกับภาษาโปรแกรมระดับต่ำแล้ว ภาษาโปรแกรมระดับสูงอาจมีองค์ประกอบเป็นภาษาธรรมชาติ ใช้งานง่ายกว่า ทำให้กระบวนการพัฒนาโปรแกรมตามข้อกำหนดเรียบง่ายกว่าและสามารถทำความเข้าใจได้ดีกว่า ระดับของภาวะนามธรรมที่ภาษาโปรแกรมจัดเตรียมไว้ให้ เป็นตัวกำหนดว่าภาษานั้นมี "ระดับสูง" มากน้อยแค่ไหน

ภาษาโปรแกรมระดับสูงภาษาแรกที่ออกแบบขึ้นมาสำหรับคอมพิวเตอร์คือ ภาษาพลังคัลคึล (Plankalkül) สร้างโดย คอนรัด ทซูเซอ (Konrad Zuse) อย่างไรก็ตาม ภาษานี้ไม่มีการพัฒนาให้เกิดผลในยุคของเขา และผลงานดั้งเดิมของเขาก็เป็นเอกเทศจากการพัฒนาอื่น ๆ

## อ้างอิง
# เกมโอเวอร์

หน้าจอ "เกมโอเวอร์" จากเกม *ทอรัสทรูเปอร์*
"**เกมโอเวอร์**" (อังกฤษ: *Game over*) เป็นข้อความในวิดีโอเกมที่เป็นสัญญาณว่าผู้เล่นเล่นเกมไม่ผ่าน เนื่องจากผลลัพธ์ออกมาไม่ถูกต้อง แม้ว่าวลีนี้บางครั้งจะปรากฏพร้อมกับคะแนนหลังจากเล่นจบเกมก็ได้ วลีดังกล่าวยังมีใช้กว้างขึ้นเพื่อบรรยายถึงจุดจบของเหตุการณ์ใดเหตุการณ์หนึ่งในชีวิตจริง

## อ้างอิง
# เดอะเลเจนด์ออฟเซลดา (วิดีโอเกม)

| เดอะเลเจนด์ออฟเซลดา |
| --- |
| นักพัฒนา | บริษัทวิจัยและพัฒนานินเทนโด |
| ผู้จัดจำหน่าย | นินเทนโด |
| ผู้กำกับ | ชิเงะรุ มิยะโมะโตะ ทาคาชิ เทซึกะ |
| โปรดิวเซอร์ | ชิเงะรุ มิยะโมะโตะ |
| นักออกแบบ | * Koji Kondo
* ชิเงรุ มิยาโมโตะ
* ทาคาชิ เทซึกะ
 |
| นักเขียนโปรแกรม | โทชิฮิโกะ นากาโกะ ยาซึนาริ โซเอจิมะ ไอ มารุอิ |
| นักเขียน | ทาคาชิ เทซึกะ เคอิจิ เทรุอิ (ทางคู่มือ) |
| ผู้ประพันธ์เพลง | โคจิ คอนโด |
| ชุดเกม | *เดอะเลเจนด์ออฟเซลดา* |
| แพลตฟอร์ม | ระบบดิส์กแฟมิคอม แฟมิคอม เกมบอยอัดวานซ์ |
| วันวางจำหน่าย | **ระบบดิส์กแฟมิคอม ญี่ปุ่น: 21 กุมภาพันธ์, พ.ศ. 2529

**แฟมิคอม อเมริกาเหนือ: 22 สิงหาคม, พ.ศ. 2530
* แพล: 15 พฤศจิกายน, พ.ศ. 2530
* ญี่ปุ่น: 19 กุมภาพันธ์, พ.ศ. 2537

**เกมบอยอัดวานซ์ ญี่ปุ่น: 14 กุมภาพันธ์, พ.ศ. 2547
* อเมริกาเหนือ: 2 มิถุนายน, พ.ศ. 2547
* แพล: 9 กรกฎาคม, พ.ศ. 2547
 |
| แนวเกม | แอ็คชั่นผจญภัย |
| โหมดการเล่น | เล่นคนเดียว |

**เดอะเลเจนด์ออฟเซลดา** (อังกฤษ: *The Legend of Zelda*, ญี่ปุ่น: ゼルダの伝説) เป็นวิดีโอเกมที่ผลิตขึ้นในปี ค.ศ. 1986 เป็นเกมแนวแอคชั่นผจญภัย พัฒนาและจัดจำหน่ายโดยนินเทนโดสำหรับแฟมิคอม.

## ตัวละคร

* กานนอน
* ผู้กล้าลิงก์
* เจ้าหญิงเซลดา
# การ์ดเสียง

การ์ดเสียงของ ซาวน์บลาสเตอร์ไลฟ์
**การ์ดเสียง** หรือ **ซาวน์การ์ด** (อังกฤษ: *sound card*) คืออุปกรณ์คอมพิวเตอร์ที่ทำหน้าที่แปลงข้อมูลดิจิทัลที่เก็บรายละเอียดเกี่ยวกับเสียงต่าง ๆ แปลงเป็นสัญญาณเสียงในรูปแบบสัญญาณทางไฟฟ้า

เสียงเป็นส่วนสำคัญของระบบมัลติมีเดียไม่น้อยกว่าภาพ ดังนั้นการ์ดเสียงจึงเป็นอุปกรณ์ จำเป็นที่สำคัญของระบบ คอมพิวเตอร์ มัลติมีเดีย
การ์ดเสียงได้รับการพัฒนาคุณภาพอย่างรวดเร็วเพื่อ ให้ได้ประสิทธิภาพของเสียงและความผิดเพี้ยน น้อยที่สุด ตลอดจนระบบเสียง 3 มิติในปัจจุบัน
ความชัดเจน ของเสียงจะมีประสิทธิภาพดีเพียงใดนั้น ขึ้นอยู่กับปัจจัยหลัก 2 ประการ คือ อัตราการสุ่มตัวอย่าง และ ความแม่นยำ ของตัวอย่างที่ได้
ซึ่งความแม่นยำของตัวอย่างนั้นถูกกำหนด โดยความสามารถของ A/D Converter ว่ามีความ ละเอียดมากน้อยเพียงใด ทำอย่างไรจึงจะประมาณ
ค่าสัญญาณดิจิทัลได้ใกล้เคียงกับสัญญาณเสียงมากที่สุด ความละเอียดของ A/D Converter นั้นถูก กำหนด โดยจำนวนบิตของสัญญาณดิจิทัลเอาต์พุต
เช่น
- A/D Converter 8 bit จะสามารถแสดงค่าที่ต่างกันได้ 256 ระดับ
- A/D Converter 16 bit จะสามารถแสดงค่าที่ต่างกันได้ 65,536 ระดับ
หากจำนวนระดับมากขึ้นจะทำให้ความละเอียดยิ่งสูงขึ้นและการผิดเพี้ยนของสัญญาณเสียงยิ่งน้อยลง
นั่นคือ ประสิทธิภาพที่ของเสียง ที่ได้รับดีขึ้นนั่นเอง แต่จำนวนบิตต่อหนึ่งตัวอย่างจะมากขึ้นด้วย

## ส่วนประกอบ

การ์ดเสียงเกิดจากการนำเอาอุปกรณ์อิเลคทรอนิคส์มาประกอบรวมกันบนแผง PCB (Print Circuit Board)
โดยมี ชิปที่เป็นอุปกรณ์หลักในการสร้างเสียงคือ Synthesizer ซึ่งในปัจจุบันมักเป็นแบบ wave table
โดยผู้ผลิตชิปสังเคราะห์ เสียงที่มีชื่อเสียง คือ ESS และ Yamaha ส่วนอื่นจะเป็นช่องต่อสำหรับนำสัญญาณเข้า-ออก เพื่อทำงานด้านเสียง

1. คอนเน็คเตอร์ CD Audio เป็นส่วนที่อยู่ในเครื่อง เพื่อรับสัญญาณเสียงแบบอนาล็อกจากไดร์ฟซีดีรอมผ่านสายเชื่อม
ต่อที่มี 4 ช่อง สำหรับนำมาเสียบเข้ากับตัวคอนเน็คเตอร์ การเสียบผิด ด้านไม่ทำให้เสียหายแต่จะเป็นการสลับช่องสัญญาณออก สู่ ลำโพงซ้าย-ขวา เท่านั้น

2. ชิปสังเคราะห์เสียง หรือ Synthesizer ในยุคแรกเป็นแบบ FM ที่เรียกว่า Frequency Modulation เป็นการ
สังเคราะห์เสียงแบบผสมความถี่ซึ่งไม่นิยมใช้ ปัจจุบันนี้ เพราะไม่สามารถให้เสียงที่เป็นธรรมชาติเหมือนเครื่องดนตรีจริงได้
WaveTable เป็นวิธีการสังเคราะห์เสียงที่นิยมใช้กันมากที่สุด ในยุคปัจจุบันเนื่องจากสามารถให้เสียงได้ใกล้เคียงกับเครื่อง ดนตรีจริงมากที่สุด
ซึ่งวิธีการคือ บันทึกเสียงเครื่องดนตรีจริงของเครื่องดนตรีแต่ละชนิดไว้เป็นช่วงสั้น ๆ เพื่อเก็บไว้เป็นต้น
แบบไปหาจากเสียงต้นแบบในตารางเสียงที่มีความถี่เดียวกันมา การ์ดเสียงที่ใช้วิธีการนี้ จึงให้เสียงเหมือนกับมีเครื่องดนตรี บรรเลงอยู่จริง ๆ

3. ช่อง Line - out (สีชมพู) ช่องต่อนี้จะมีเฉพาะการ์ดเสียงแบบ 4 แชนแนล ใช้สำหรับต่อสัญญาณเสียง ไปยังลำโพง แบบ Surround ซ้าย-ขวา

4. ช่อง Line - in (สีน้ำเงิน) สำหรับรับสัญญาณเสียงจากอุปกรณ์กำเนินเสียงอื่น เช่น เครื่องเล่นวิทยุ - เทป เครื่องเล่นซีดี
ฯลฯ เข้ามาที่การ์ดเพื่อขยายสัญญาณเสียง หรือแสดงผลที่เครื่องของเรา

5. ช่อง Speaker (สีเขียว) สำหรับส่งสัญญาณเสียงจากการ์ดเสียงออกไปยังลำโพงปกติในแบบสเตอริโอ

6. MIDI/Game Port เป็นคอนเน็คเตอร์รูปตัว "D" ใช้ต่อพ่วงอุปกรณ์ประเภท MIDI หรืออุปกรณ์สำหรับเล่นเกม เช่น จอยสติก เกมแพด ฯลฯ

## อ้างอิง
# สื่อส่งผ่านสัญญาณต่อเนื่อง

**สื่อส่งผ่านสัญญาณต่อเนื่อง** (อังกฤษ: *streaming media*) เป็นสื่อประสมที่ผู้ใช้ขั้นปลายได้รับตามลำดับอย่างต่อเนื่องในขณะที่ผู้ให้บริการกำลังส่งมอบเนื้อหาทั้งหมดไปให้ ตัวเล่นสื่อลูกข่ายอาจเริ่มเล่นข้อมูล (เช่น ภาพยนตร์) ก่อนที่ไฟล์เนื้อหาจะถูกส่งมาทั้งหมดก็ได้ การรับ-ส่งสื่อแบบต่อเนื่องเป็นอีกทางเลือกหนึ่งในการรับชมนอกเหนือจากการดาวน์โหลดสู่อุปกรณ์ส่วนบุคคล

คำกริยา *stream* ในภาษาอังกฤษหมายถึงกระบวนการส่งมอบเนื้อหาในลักษณะดังกล่าว ศัพท์นี้จึงสื่อถึงวิธีการส่งสื่อมากกว่าจะสื่อถึงลักษณะของตัวสื่อเอง การจำแนกวิธีส่งสื่อออกจากตัวสื่อที่ถูกส่งนั้นใช้โดยเฉพาะกับเครือข่ายโทรคมนาคม เนื่องจากระบบการส่งมอบข้อมูลโดยทั่วไปมีทั้งระบบที่ส่งต่อเนื่องในตัว (เช่น วิทยุ, โทรทัศน์) และระบบที่ไม่สามารถส่งต่อเนื่องได้ในตัว (เช่น หนังสือ, ตลับวีดิทัศน์, แผ่นซีดีเสียง) ตัวอย่างเช่น ในคริสต์ทศวรรษ 1930 ดนตรีลิฟต์ (elevator music) เป็นหนึ่งในบรรดาสื่อแบบส่งต่อเนื่องยุคแรกสุดที่เป็นที่นิยมกัน แต่ทุกวันนี้ โทรทัศน์อินเทอร์เน็ตได้กลายเป็นรูปแบบสามัญรูปแบบหนึ่งของสื่อแบบส่งต่อเนื่องไปแล้ว

ศัพท์ "สื่อแบบส่งต่อเนื่อง" สามารถใช้กับสื่ออื่น ๆ นอกเหนือจากวีดิทัศน์และข้อมูลเสียง เช่น คำบรรยายแบบซ่อนได้สด, ทิกเกอร์เทป และข้อความสด (real-time text) ซึ่งเราถือว่าทั้งหมดเป็น "ข้อความแบบส่งต่อเนื่อง" อนึ่ง วลี "แบบส่งต่อเนื่อง" ได้รับการนำมาใช้เป็นครั้งแรกในช่วงต้นคริสต์ทศวรรษ 1990 เนื่องจากเป็นคำอธิบายที่ดีกว่าสำหรับวีดิทัศน์ตามคำขอบนเครือข่ายไอพี โดยในขณะนั้นวีดิทัศน์รูปแบบดังกล่าวมักถูกเรียกว่า "วีดิทัศน์แบบเก็บข้อมูลแล้วส่งต่อ" (store and forward video) ซึ่งเป็นการตั้งชื่อที่อาจทำให้เข้าใจผิดได้

**การถ่ายทอดสดผ่านสัญญาณต่อเนื่อง** (*live streaming*) ซึ่งสื่อถึงการส่งมอบเนื้อหาผ่านอินเทอร์เน็ตตามเวลาจริงนั้นจำเป็นต้องใช้สื่อต้นทางรูปแบบใดรูปแบบหนึ่ง (เช่น กล้องวีดิทัศน์, ตัวต่อประสานเสียง, ซอฟต์แวร์จับภาพหน้าจอ), ตัวเข้ารหัสเพื่อแปลงเนื้อหาเป็นดิจิทัล, ตัวจัดพิมพ์สื่อ และเครือข่ายการส่งมอบเนื้อหา (content delivery network) เพื่อแจกจ่ายและส่งเนื้อหา ตัวอย่างโปรแกรมประยุกต์ที่ใช้ในการส่งต่อเนื่องสด เช่น เฟซบุ๊กไลฟ์, บีโกไลฟ์ เป็นต้น

## อ้างอิง
# เอกซ์บอกซ์ไลฟ์

เอกซ์บอกซ์ไลฟ์|  |
| ผู้พัฒนา | ไมโครซอฟท์ |
| ชนิด | บริการออนไลน์ |
| วันที่เปิดตัว | 15 พฤศจิกายน 2002 (2002-11-15) |
| แพลตฟอร์ม | เอกซ์บอกซ์  (หยุดให้บริการเมื่อวันที่ 15 เมษายน 2010) เอกซ์บอกซ์ 360 เอกซ์บอกซ์วัน เอกซ์บอกซ์ซีรีส์เอกซ์และซีรีส์เอส วินโดวส์เอกซ์พี – วินโดวส์ 7  ในฐานะ (เกมฟอร์วินโดวส์ไลฟ์) วินโดวส์ 8/8.1/10  ในฐานะ (ไมโครซอฟท์สโตร์/เอกซ์บอกซ์แอป) วินโดวส์โฟน ไอโอเอส แอนดรอยด์ |
| สถานะ | ยังเปิดให้บริการ |
| สมาชิก | 65 ล้านคน (ณ เดือนกรกฎาคม 2019) |
| เว็บไซต์ | www.xbox.com/live/ |

**เอกซ์บอกซ์ไลฟ์** (อังกฤษ: *Xbox Live*) เป็นบริการเล่นเกมหลายผู้เล่นออนไลน์และบริการสื่อดิจิทัลเดลิเวอรีที่สร้างและดำเนินการโดยไมโครซอฟท์ บริการเปิดใช้งานเป็นครั้งแรกกับเครื่องเกมคอนโซลเอกซ์บอกซ์เมื่อวันที่ 15 พฤศจิกายน 2002 รุ่นปรับปรุงของบริการนี้พร้อมให้ใช้งานสำหรับเครื่องเกมคอนโซลเอกซ์บอกซ์ 360 เมื่อเปิดตัวระบบในเดือนพฤศจิกายน 2005 และรุ่นที่ได้รับการปรับปรุงเพิ่มเติมนั้นได้เปิดตัวพร้อมกับเครื่องเกมคอนโซลเอกซ์บอกซ์วันในปี 2013 เวอร์ชันเดียวกันนี้ยังใช้กับเอกซ์บอกซ์ซีรีส์เอกซ์และซีรีส์เอส

มีการขยายบริการนี้ในปี 2007 บนแพลตฟอร์มวินโดวส์ในชื่อเกมฟอร์วินโดวส์ไลฟ์ ซึ่งทำให้ส่วนใหญ่ของระบบพร้อมใช้งานบนคอมพิวเตอร์ที่มีระบบปฏิบัติการวินโดวส์ ไมโครซอฟท์ได้ประกาศแผนการขยายไลฟ์ไปยังแพลตฟอร์มอื่น ๆ เช่นอุปกรณ์พกพาและโทรศัพท์มือถือซึ่งเป็นส่วนหนึ่งของการริเริ่มไลฟ์เอนิแวร์ ด้วยระบบปฏิบัติการมือถือของไมโครซอฟท์ วินโดวส์โฟน ฟังก์ชันเอกซ์บอกซ์ไลฟ์แบบสมบูรณ์ได้รวมเข้ากับวินโดวส์โฟนใหม่ที่เปิดตัวมาตั้งแต่ปลายปี 2010 บริการปิดตัวลงสำหรับเครื่องเอกซ์บอกซ์รุ่นแรกเมื่อวันที่ 15 เมษายน 2010 และเกมจากเครื่องเอกซ์บอกซ์รุ่นแรกนั้นสามารถเล่นออนไลน์ได้ผ่านแอปพลิเคชันทูนนิ่งในข่ายงานบริเวณระยะไกล (LAN) เช่น XLink Kai

บริการเอกซ์บอกซ์ไลฟมีให้บริการทั้งฟรีที่รู้จักกันในชื่อ *เอกซ์บอกซ์ไลฟ์ซิลเวอร์* และบริการแบบสมัครสมาชิกที่รู้จักกันในชื่อ *เอกซ์บอกซ์ไลฟ์โกสต์* ตามลำดับโดยมีคุณสมบัติส่วนใหญ่เช่นสามารถเล่นโหมดหลายผู้เล่นออนไลน์ซึ่งจำกัดเฉพาะบริการ *โกสต์* ไมโครซอฟท์เปลี่ยนชื่อเอกซ์บอกซ์ไลฟ์เป็น "**เอกซ์บอกซ์เน็ตเวิร์ก**" ในเดือนมีนาคม 2021 เพื่อให้ครอบคลุมบริการทั้งหมดที่เกี่ยวข้องกับเอกซ์บอกซ์และทำให้บริการสมัครสมาชิกเอกซ์บอกซ์ไลฟ์โกสต์แตกต่างจากบริการอื่น ๆ เหล่านี้

## อ้างอิง
# เคชา

| เคชา |
| --- |
| เคชาในงานปฐมทัศน์ภาพยนตร์ *เพลนส์ 2 ผจญเพลิงเหินเวหา* ที่โรงละครเอลกาปิตันเธียเตอร์ ในเดือนกรกฎาคม 2014 |
| เกิด | เคชา โรส เซเบิร์ต  (1987-03-01) มีนาคม 1, 1987 ลอสแอนเจลิส รัฐแคลิฟอร์เนีย, สหรัฐ |
| อาชีพ | นักร้อง นักแต่งเพลง แร็ปเปอร์ |
| ปีปฏิบัติงาน | 2005–ปัจจุบัน |
| บุพการี | พีบี เซเบิร์ต (มารดา) |
| **อาชีพทางดนตรี** |
| แนวเพลง | * ซินธ์ป็อป
* EDM
* อิเล็กโทรป็อป
* แดนซ์ป็อป
* ร็อก
* คันทรี
 |
| ค่ายเพลง | * เคโมซาบี
* RCA
 |
|  |
| เว็บไซต์ | keshaofficial.com |

**เคชา โรส เซเบิร์ต** (อังกฤษ: *Kesha Rose Sebert*; เกิด 1 มีนาคม ค.ศ. 1987) (เดิมถูกออกแบบชื่อเป็น **Ke$ha**) เป็นนักร้องชาวอเมริกัน ใน ค.ศ. 2005 ขณะอายุ 18 ปี เคชาเซ็นสัญญากับค่ายเพลงเคโมซาบีเรเคิดส์ของดร.ลู้ก เธอแจ้งเกิดในต้นปี ค.ศ. 2009 หลังจากมีส่วนร่วมในเพลง "ไรต์ราวด์" ซิงเกิลอันดับหนึ่งของโฟล ไรเดอ ดนตรีและภาพลักษณ์ของเคชาผลักดันให้เธอประสบความสำเร็จทันที จากอัลบั้มแรกชื่อ *แอนิมัล* เปิดตัวบนชาร์ตในสิบอันดับแรกในหลายประเทศ เธอเคยมีซิงเกิลอันดับหนึ่งสามเพลง ได้แก่ "ทิกทอก" และ "วีอาร์ฮูวีอาร์" ในฐานะนักร้องเดี่ยว และ "ทิมเบอร์" ในฐานะนักร้องรับเชิญ ขณะเดียวกัน เธอได้แต่งเพลงให้ศิลปินคนอื่น ๆ อีกหลายคน กลายเป็นนักแต่งเพลงที่เป็นที่นับถือ อัลบั้ม *วอร์เรียร์* สตูดิโออัลบั้มที่สองของเธอ ออกจำหน่ายใน ค.ศ. 2012 มีเพลง "ดายยัง" ซิงเกิลติดสิบอันดับแรกติดต่อกันเป็นเพลงที่แปด ครั้งหนึ่ง "ทิกทอก" เคยเป็นหนึ่งในซิงเกิลดาวน์โหลดที่ขายดีที่สุดในประวัติศาสตร์ ทำยอดขายได้มากกว่า 14 ล้านซิงเกิลทั่วโลก

ตั้งแต่ปี ค.ศ. 2013 เคชาเป็นโจทก์ในคดีหลายคดีกับดร.ลู้ก อดีตโปรดิวเซอร์ของเธอ ซึ่งมีการฟ้องร้องกันไปมา เคชากล่าวหาดร.ลู้กในเรื่องการข่มเหงทางร่างกายและอารมณ์ และการกีดกันในการทำงาน ขณะที่ดร.ลู้กอ้างการผิดสัญญาและถูกทำให้เสียชื่อเสียง ระหว่างนี้ เคชาออกได้ซิงเกิลเดียว เธอกลับมาทำงานดนตรีอย่างเต็มตัวได้อีกครั้งในปี ค.ศ. 2017 โดยออกสตูดิโออัลบั้มที่สามชื่อ *เรนโบว์* และซิงเกิลแรกคือ "เพรย์อิง"

เคชาเคยพัวพันกับสิทธิสัตว์และกิจกรรมเกี่ยวกับกลุ่มบุคคลที่มีความหลากหลายทางเพศ (LGBT) เธอได้รับรางวัลและได้เข้าชิงรางวัลมากมาย เช่น เธอชนะรางวัลเอ็มทีวียุโรปมิวสิกอะวอร์ดสาขาศิลปินหน้าใหม่ในปี ค.ศ. 2010 จนถึงเดือนพฤศจิกายน ค.ศ. 2013 มีการบันทึกว่าเธอขายเพลงได้มากกว่า 33 ล้านหน่วยในสหรัฐ และ 60 ล้านหน่วยทั่วโลก

## อ้างอิง
# แดนซ์ร็อก

| แดนซ์ร็อก |
| --- |
| แหล่งกำเนิดทางรูปแบบ | โพสต์ดิสโก้, โพสต์พังก์, ฟิลลีโซล, อาร์แอนด์บี, ป็อปร็อก |
| แหล่งกำเนิดทางวัฒนธรรม | ต้นทศวรรษ 1980; สหรัฐอเมริกา และสหราชอาณาจักร |
| เครื่องบรรเลงสามัญ | คีย์บอร์ด, เบส, กีตาร์ไฟฟ้า, ดรัมแมชชีน, เครื่องสังเคราะห์เสียง |
| รูปแบบอนุพันธุ์ | อัลเทอร์เนทีฟแดนซ์, อิเล็กทรอนิกส์ร็อก, Minneapolis sound |
| หัวข้ออื่น ๆ |
| List of dance-rock artists แดนซ์พังก์ |

**แดนซ์ร็อก** (อังกฤษ: *Dance-rock*) เป็นแนวดนตรีโพสต์ดิสโก้ที่เกี่ยวข้องกับแนวดนตรีโพสต์พังก์ เกิดขึ้นในช่วงต้นปี 1980 หลังจากกระแสหลักของพังก์และดิสโก้มาถึงจุดดับ

## อ้างอิง
# แดนซ์ป็อป

| แดนซ์ป็อป |
| --- |
| แหล่งกำเนิดทางรูปแบบ | ป็อป ดิสโก ซินธ์ป็อป อาร์แอนด์บีร่วมสมัย อิเล็กโทรป็อป อิเล็กทรอนิกา ดนตรีเฮาส์ ดนตรีมินนีแอโพลิส แจ๊ส |
| แหล่งกำเนิดทางวัฒนธรรม | ต้นทศวรรษที่ 1980's |
| เครื่องบรรเลงสามัญ | กีตาร์ - กีตาร์เบส - กลอง - ดรัมแมชชีน - เครื่องสังเคราะห์เสียง - การแร็ป |

**แดนซ์ป็อป** (อังกฤษ: *Dance-pop*) เป็นแนวเพลงประเภทอิเล็กทรอนิกส์แดนซ์และแนวเพลงย่อยของป็อป เกิดขึ้นหลังยุคดิสโก้ ราวปี ค.ศ. 1981 โดยรวมเพลงจังหวะเต้นรำเข้ากับเพลงโครงสร้างเพลงป็อป และ/หรือ อาร์แอนด์บี

แดนซ์ป็อปมีพัฒนามาจากดนตรีดิสโก ผสมผสานจังหวะดนตรีป็อปและริทึมแอนด์บลูส์ ดนตรีแดนซ์ป็อปได้ถูกพัฒนามาตลอดทศวรรษ 1980 โดยดนตรีแดนซ์ป็อปจะรวมเพลงหลาย ๆ แนว เพราะว่าเป็นแนวเพลงที่เน้นรูปแบบเต็ม ๆ ของการเป็นเพลง ในแดนซ์-ป็อปจึงมักเห็นมีการแยกแนวเพลงประเภทนี้ออกมาจากเพลงแดนซ์ เพลงแดนซ์-ป็อปมีความสัมพันธ์อันใกล้ชิดกับเพลงทีนป็อปและยูโรแดนซ์ ในช่วงกลางคริสต์ทศวรรษ 1980 และปลายคริสต์ทศวรรษ 1990 จากกระแสของบอยแบนด์และเกิร์ลกรุป และการถูกแนะนำใหม่ของเครื่องเสียงพูดและนวัตกรรมใกล้เคียงกัน

## อ้างอิง
# แฮปปี้ฮาร์ดคอร์

| แฮปปี้ ฮาร์ดคอร์ |
| --- |
| แหล่งกำเนิดทางรูปแบบ | Rave, Acid House, Trance, Bouncy techno, Gabber, Eurodance, Hardcore Breakbeat |
| แหล่งกำเนิดทางวัฒนธรรม | ต้นทศวรรษที่ 1990 ในประเทศเยอรมนี และ ประเทศเนเธอร์แลนด์ และ ประเทศออสเตรีเลีย และ อังกฤษ และ ประเทศสหรัฐอเมริกา |
| เครื่องบรรเลงสามัญ | คีย์บอร์ด, เครื่องสังเคราะห์เสียง, ซีเควนเซอร์, ดรัมแมชชีน, ซามเพลอ |
| แนวย่อย |
| UK Hardcore, Freeform |
| หัวข้ออื่น ๆ |
| Electronic musical instrument - Computer music |

**แฮปปี้ฮาร์ดคอร์** (อังกฤษ: *Happy Hardcore*) เป็นแนวเพลง แด๊นซ์ ประเภทหนึ่ง ที่เกิดขึ้นในต้นทศวรรษ 1990 มีลักษณะจังหวะเรฟที่รวดเร็ว (ความเร็วอยู่ระหว่าง 165–180 bpm) ในช่วงปลาย ยุค 90 เป็นแนวเพลงหนึ่งของ แทรนซ์
# เรเกตอน

| เรเกตอน |
| --- |
| แหล่งกำเนิดทางรูปแบบ | * เรเกเอนเอสปัญโญล
* แดนซ์ฮอลล์
* โซกา
* การร้องแร็ป
* ฮิปฮอป
 |
| แหล่งกำเนิดทางวัฒนธรรม | ปลายทศวรรษ 1980 ประเทศปานามา ปวยร์โตรีโก |
| เครื่องบรรเลงสามัญ | * เดมโบว์ (จังหวะ)
* เครื่องสังเคราะห์เสียง
* แซมเพลอร์
* ดิจิทัลออดิโอเวิร์กสเตชัน
* แร็ป
* เสียงร้อง
 |
| รูปแบบอนุพันธุ์ | * Dominican Dembow
 |
| แนวย่อย |
| * Alternative reggaeton
* บาชาตอน
* กูบาตอน
* Neoperreo
 |
| แนวประสาน |
| * Moombahton
* Trapeton
 |
| ทัศนียภาพในระดับภูมิภาค |
| * ลาตินอเมริกา
* สหรัฐ
 |

**เรเกตอน** (สเปน: *reguetón, reggaetón*) หรือ **เร็กเกตัน** (อังกฤษ: *reggaeton*) เป็นชื่อดนตรีและเพลงชนิดหนึ่งที่มีต้นกำเนิดจาก *เรเกเอนเอสปัญโญล* (*reggae en español*; "เร็กเกภาษาสเปน") ในปานามาช่วงปลายคริสต์ทศวรรษ 1980 และต่อมาได้รับความนิยมในปวยร์โตรีโก มีรากฐานมาจากดนตรีเร็กเกของจาเมกาซึ่งเป็นแนวดนตรีลาติน ดนตรีเรเกตอนจะใช้ดนตรีจากเครื่องสังเคราะห์เสียงเล่นมากกว่าใช้เครื่องดนตรีทั่วไป เนื่องจากเป็นดนตรีที่รวมเอาแดนซ์ฮอลล์และฮิปฮอปเข้าไว้ด้วยกันทั้งหมด ดนตรีเรเกตอนได้รับความนิยมไปทั่วโลกตั้งแต่คริสต์ทศวรรษ 1990 ดนตรีเรเกตอนมีเนื้อหาเป็นของตัวเอง ส่วนใหญ่จะใช้ภาษาสเปนร้องเพลงทั้งหมด

## อ้างอิง

## แหล่งข้อมูลอื่น

* www.reggaeton.eu The biggest Reggaeton website in Europe
* batanga.com เก็บถาวร 2007-02-24 ที่ เวย์แบ็กแมชชีน
# โพสต์พังก์ริไววัล

| โพสต์พังก์ริไววัล |
| --- |
| แหล่งกำเนิดทางรูปแบบ | ออลเทอร์นาทิฟร็อก อินดี้ร็อก โพสต์-พังก์ นิวเวฟ |
| แหล่งกำเนิดทางวัฒนธรรม | ปลายคริสต์ทศวรรษ 1990 - ต้นคริสต์ทศวรรษ 2000, สหราชอาณาจักรและสหรัฐอเมริกา |
| เครื่องบรรเลงสามัญ | กีตาร์ – กีตาร์เบส – กลองชุด – คีย์บอร์ด |

**โพสต์พังก์ริไววัล** (อังกฤษ: *post-punk revival*) เป็นแนวดนตรีออลเทอร์นาทิฟร็อกแนวหนึ่ง เริ่มต้นในคริสต์ทศวรรษ 2000 โดยสานต่อแนวทางของดนตรีโพสต์-พังก์จากปลายคริสต์ทศวรรษ 1970 โดยนำเอกลักษณ์ของแนวนี้มาผสมกับแนวทดลองอื่น แต่ยังรักษารูปแบบจากคริสต์ทศวรรษ 1970 เอาไว้ แนวนี้เริ่มต้นจากทั้งสหรัฐอเมริกา (เช่น เดอะสโตรกส์) และอังกฤษ (เช่น อาร์กติกมังกีส์)
# วงจรรวม

วงจรรวม
**วงจรรวม** หรือ **วงจรเบ็ดเสร็จ** (อังกฤษ: *integrated circuit; IC*) หมายถึง วงจรที่นำเอาไดโอด, ทรานซิสเตอร์, ตัวต้านทาน, ตัวเก็บประจุ และองค์ประกอบวงจรต่าง ๆ มาประกอบรวมกันบนแผ่นวงจรขนาดเล็ก ในปัจจุบันแผ่นวงจรนี้จะทำด้วยแผ่นซิลิคอน บางทีอาจเรียก ชิป (chip) และสร้างองค์ประกอบวงจรต่าง ๆ ฝังอยู่บนแผ่นผลึกนี้ ส่วนใหญ่เป็นชนิดที่เรียกว่า monolithic การสร้างองค์ประกอบวงจรบนผิวผลึกนี้ จะใช้กรรมวิธีทางด้านการถ่ายภาพอย่างละเอียด ผสมกับขบวนการทางเคมีทำให้ลายวงจรมีความละเอียดสูงมาก สามารถบรรจุองค์ประกอบวงจรได้จำนวนมาก ภายในไอซี จะมีส่วนของลอจิกมากมาย ในบรรดาวงจรเบ็ดเสร็จที่ซับซ้อนสูง เช่น ไมโครโปรเซสเซอร์ ซึ่งใช้ทำงานควบคุม คอมพิวเตอร์ จนถึงโทรศัพท์มือถือ แม้กระทั่งเตาอบไมโครเวฟแบบดิจิทัล สำหรับชิปหน่วยความจำ (RAM) เป็นอีกประเภทหนึ่งของวงจรเบ็ดเสร็จ ที่มีความสำคัญมากในยุคปัจจุบัน

## ประวัติไอซี

ไอซี กำเนิดขึ้นโดย Geoffrey W.A. Dummer นักวิทยาศาสตร์เรดาร์จากอังกฤษ ต่อมาได้ย้ายไปทำการค้นคว้าต่อที่สหรัฐอเมริกา โดยสามารถสร้างไอซีจากเซรามิกส์ตัวแรกได้ในปี ค.ศ. 1956 แต่ยังไม่ประสบผลสำเร็จนัก ต่อมาในปี ค.ศ. 1957 กองทัพสหรัฐอเมริกานำโดยแจ็ก คิลบีได้ทำการค้นคว้าทดลองต่อ ในวันที่ 6 กุมภาพันธ์ ค.ศ. 1959 คิลบีได้จดสิทธิบัตรไอซีที่ทำจากเจอร์มาเนียม และในพัฒนาการสุดท้ายของไอซี โรเบิร์ต นอยซ์ได้จดสิทธิบัตรไอซีที่ทำจากซิลิคอน ในวันที่ 25 เมษายน ค.ศ. 1961

## ประเภทของไอซีแบ่งตามจำนวนเกท

จำนวนของเกทต่อไอซีจะกำหนดประเภทของไอซี (IC) **1 เกท เท่ากับ ชิ้นส่วนอิเล็กทรอนิกส์ 1 ชิ้น ขนาด SSI (Small Scale Integration) จะมีตั้งแต่ 1 ถึง 10 เกท
* ขนาด MSI (medium scale integration) จะมีตั้งแต่ 10 ถึง 100 เกท
* ขนาด LSI (large scale integration) จะมีตั้งแต่ 100 ถึง 10,000 เกท
* ขนาด VLSI (Very large scale integration) จะมีตั้งแต่ 100,000 ถึง 1,000,000 เกท
* ขนาด ULSI (Ultra-Large Scale Integration) จะมีตั้งแต่ 1,000,000 เกทขึ้นไป
* ส่วนมากใช้เรียกไอซีที่มีจำนวนเกทสูงมากในประเทศญี่ปุ่น

## กระบวนการผลิต IC (มีขา)

DCDicing คือกระบวนการนำแผ่น Wafer มาตัดออกเป็นตัว Chip
DBDie bond คือกระบวนการที่นำตัวชิป ไปติดลงบนลีดเฟรมด้วยกาว
WBWire bond คือกระบวนการเชื่อมลวดทองคำ จากวงจรบนชิปไปสู่ขานองลีดเฟรม
MPMold คือกระบวนการห่อหุ้มตัวชิปด้วย Resin หลังจากที่ได้ผ่านการเชื่อมลวดทองเรียบร้อยแล้ว
PLPlating คือกระบวนการเคลือบ แผ่นเฟรมซึ่งจะกลายเป็นขาตัวงาน ด้วยตะกั่วหรือดีบุก
FLForm Lead คือกระบวนการตัดตัว IC ออกจากเฟรม และขึ้นรูปขางานตามแบบที่กำหนด
FTFinal Test คือกระบวนการทดสอบทางไฟฟ้าขั้นสุดท้าย
TPความหมายของคำศัพท์
TPความหมายของคำศัพท์
## กระบวนการผลิต IC (ไม่มีขา)

DGDicing คือ การตัด IC ออกจากแผ่น IC รวม (Wafer) แยกเป็นแต่ละชิ้น
DBDie bond คือกระบวนการที่นำตัวชิป ไปติดลงบนลีดเฟรมด้วยกาว epoxy
WBWire bond คือกระบวนการเชื่อมลวดทองคำ จากวงจรบนชิปไปสู่ลีดเฟรม
MOMold คือกระบวนการห่อหุ้มตัวชิปด้วยพลาสติก หลังจากที่ได้ผ่านการเชื่อมลวดทองเรียบร้อยแล้ว
CUPost Mold Cure คือการนำ IC ไปอบด้วยความร้อน เพื่อลดความเครียดในชิ้นงาน
MKMarking คือ การใช้แสงเลเซอร์ ยิงไปบน IC เพื่อสลักเป็นชื่อ, รุ่น หรือ Lot ของ IC
BABall Attach คือ การติดลูกบอลตะกั่วลงบนบริเวณตำแหน่งที่จะทำการเชื่อมต่อกับแผงวงจร
BSBoard Separate คือ การตัดแบ่ง IC แต่ละชิ้นแยกออกจากกัน
PSPackage Sort คือ การนำ IC ที่ตัดแบ่งแล้ว แยกแต่ละชิ้นใส่ package
## แหล่งข้อมูลอื่น

*
# โปรแกรมประมวลคำ

OpenOffice.org Writer เป็นโปรแกรมประมวลคำหนึ่ง
**โปรแกรมประมวลคำ** (อังกฤษ: *word processor*) หรือ**ระบบจัดเตรียมเอกสาร** (*document preparation system*) เป็นโปรแกรมคอมพิวเตอร์ประยุกต์ ใช้ในการผลิตเอกสารที่พิมพ์ออกมาได้ ซึ่งรวมถึงกระบวนการเขียน จัดรูปแบบ และพิมพ์ การประมวลคำอยู่ในการทำงานยุคแรก ๆ ของคอมพิวเตอร์สำนักงาน

โปรแกรมประมวลคำเชิงพานิชย์ที่เป็นที่นิยมได้แก่ ไมโครซอฟท์ เวิร์ด เวิร์ดเพอร์เฟกต์ โปรแกรมโอเพนซอร์ส เช่น โอเพนออฟฟิศดอตอ็อก ไรเตอร์ และเคเวิร์ด และโปรแกรมประมวลคำออนไลน์ เช่น กูเกิลดอกส์
# มอซิลลา

มอซิลลา|  |
| อุตสาหกรรม | ซอฟต์แวร์เสรี |
| ก่อตั้ง | 31 มีนาคม 1998 (1998-03-31) |
| ผู้ก่อตั้ง | Netscape Communications Corporation |
| สำนักงานใหญ่ | ซานฟรานซิสโก |
| ผลิตภัณฑ์ | ไฟร์ฟอกซ์ |
| บริษัทแม่ | มูลนิธิมอซิลลา  |
| แผนก | * บริษัทมอซิลลา
* มูลนิธิมอซิลลา
 |
| เว็บไซต์ | www.mozilla.org |

ซิลลาสแลบ ไทป์เฟซของมอซิลลาตั้งแต่ ค.ศ. 2017
**มอซิลลา** (อังกฤษ: *Mozilla*) เป็นคำที่ถูกนำมาใช้ในหลายความหมายสำหรับสิ่งที่เกี่ยวข้องกับการพัฒนาต่อจาก เน็ตสเคปและซอฟต์แวร์ที่พัฒนาต่อ รวมไปถึง มูลนิธิมอซิลลา (Mozilla Foundation) และ บริษัทมอซิลลา (Mozilla Corporation) ที่จัดการด้านซอฟต์แวร์ ซึ่งคำว่ามอซิลลานั้นมีการใช้งานในหลายความหมายหลักได้แก่

* ชื่อรหัสของเว็บเบราว์เซอร์เน็ตสเคปเนวิเกเตอร์
* ชุดซอฟต์แวร์มอซิลลา (Mozilla Application Suite) รู้จักในชื่อปัจจุบันคือ ซีมังกี
* สัญลักษณ์ของเน็ตสเคป

## โครงการมอซิลลา

มูลนิธิมอซิลลาเป็นโครงการที่ก่อตั้งขึ้นมาเพื่อพัฒนาซอฟต์แวร์ต่อจากเน็ตสเคป โดยได้ก่อตั้งขึ้นเมื่อปี 2546 และได้สร้างซอฟต์แวร์ ไฟร์ฟอกซ์ และ ธันเดอร์เบิร์ด
บริษัทมอซิลลาเป็นโครงการที่พัฒนาต่อจากมูลนิธิมอซิลลา เพื่อจัดการหน่วยงานและดูแลไฟร์ฟอกซ์ต่อ
มอซิลลาเมสเซจจิงเป็นโครงการที่พัฒนาต่อคล้ายกับบริษัทมอซิลลา โดยเน้นดูแลและพัฒนาธันเดอร์เบิร์ด
## อ้างอิง

## แหล่งข้อมูลอื่น

* เว็บไซต์ทางการ , including the Mozilla Manifesto
* มอซิลลา ที่เว็บไซต์ Curlie
* Mozilla Wiki
* Mozilla Mercurial Repository
# นักเขียนโปรแกรม

Computer programmer| Betty Jennings and Fran Bilas, part of the first ENIAC programming team |
| อาชีพ |
| ชื่อ | Programmer |
| ประเภทอาชีพ | Profession |
| กลุ่มงาน | Information technology, Software industry |
| รายละเอียด |
| ความสามารถ | Writing and debugging computer code |
| การศึกษา | Varies from apprenticeship to bachelor's degree, or self-taught |

**นักเขียนโปรแกรม** หรือ **โปรแกรมเมอร์** (อังกฤษ: *programmer*) มีหน้าที่หลักคือการเขียนโปรแกรมคอมพิวเตอร์ ซึ่งนักเขียนโปรแกรมสามารถหมายถึงผู้ที่เชี่ยวชาญในการเขียนโปรแกรมเฉพาะด้าน หรือผู้ที่สามารถเขียนรหัสซอฟต์แวร์ได้หลากหลายข้อมูล

เอดา ไบรอนได้ชื่อว่าเป็นนักเขียนโปรแกรมคนแรกของโลก เพราะเป็นคนแรกที่สามารถนำขั้นตอนวิธี มาเรียบเรียงเป็นชุดคำสั่ง ให้แก่เครื่องคำนวณได้ในปี พ.ศ. 2385 (ค.ศ. 1842) ในยุคที่ยังไม่มีเครื่องคอมพิวเตอร์

## ชื่อตำแหน่งงาน

ชื่อตำแหน่งงานที่เกี่ยวข้องกับงานเขียนโปรแกรมมีความหมายแตกต่างกันในอุตสาหกรรมคอมพิวเตอร์และสำหรับแต่ละบุคคล คำอธิบายที่สำคัญมีดังนี้:

"นักพัฒนาซอฟต์แวร์" (Software developer) ส่วนใหญ่จะทำการเขียนโปรแกรมตาม "ข้อกำหนด" (specifications) และแก้ไข "ข้อผิดพลาดของซอฟต์แวร์" (Software bugs) หน้าที่อื่น ๆ อาจรวมถึง "การตรวจสอบโค้ด" (code review) และ "การทดสอบซอฟต์แวร์" (software testing) เพื่อให้ได้ทักษะที่จำเป็นสำหรับงาน พวกเขาอาจได้รับ "ปริญญาวิทยาการคอมพิวเตอร์" (computer science) หรือ "อนุปริญญา" (associate degree) เข้าร่วม "ค่ายฝึกอบรมการเขียนโปรแกรม" (Coding bootcamp) หรือ "เรียนรู้ด้วยตนเอง" (self-taught)

"วิศวกรซอฟต์แวร์" (Software engineer) โดยปกติจะรับผิดชอบงานเดียวกับนักพัฒนาซอฟต์แวร์ รวมถึงความรับผิดชอบที่กว้างขึ้นของ "วิศวกรรมซอฟต์แวร์" (software engineering) เช่น การออกแบบสถาปัตยกรรมและออกแบบคุณสมบัติและแอปพลิเคชันใหม่ ๆ การกำหนดเป้าหมายแพลตฟอร์มใหม่ ๆ การจัดการ "วงจรการพัฒนาซอฟต์แวร์" (software development lifecycle) (การออกแบบ การนำไปใช้ การทดสอบ และการปรับใช้) การเป็นผู้นำทีมโปรแกรมเมอร์ การสื่อสารกับลูกค้า ผู้จัดการ และวิศวกรคนอื่น ๆ การพิจารณาความเสถียรและคุณภาพของระบบ และการสำรวจวิธีการพัฒนาซอฟต์แวร์

บางครั้ง วิศวกรซอฟต์แวร์จะต้องมีปริญญาด้านวิศวกรรมซอฟต์แวร์ "วิศวกรรมคอมพิวเตอร์" (computer engineering) หรือวิทยาการคอมพิวเตอร์ บางประเทศกำหนดให้มีปริญญาด้านวิศวกรรมเพื่อใช้ชื่อ "วิศวกร" (engineer) ตามกฎหมาย

## ดูเพิ่มเติม

* นักพัฒนาซอฟต์แวร์
* ซอร์สโค้ด
* แฮกเกอร์
# มิโดริ (ระบบปฏิบัติการ)

มิโดริ| ผู้พัฒนา | ไมโครซอฟท์ |
| สถานะการทำงาน | อยู่ในระหว่างการพัฒนา |
| แพลตฟอร์ม | IA-32, x86-64, ARM |
| ชนิดเคอร์เนล | เคอร์เนลขนาดเล็ก (ใช้ระบบภาษาเป็นหลัก) |

**มิโดริ** (อังกฤษ: *Midori*, ในภาษาญี่ปุ่นแปลว่า สีเขียว) เป็นชื่อรหัสของระบบปฏิบัติการที่กำลังอยู่ในระหว่างการพัฒนาโดยไมโครซอฟท์รีเสิร์ช มีการแถลงว่าระบบปฏิบัติการนี้อาจเป็นระบบปฏิบัติการเชิงพาณิชย์ที่สร้างจากระบบปฏิบัติการ Singularity ซึ่งเป็นระบบปฏิบัติการต้นแบบที่ทางไมโครซอฟท์ได้พัฒนามาตั้งแต่ พ.ศ. 2546 เพื่อสร้างระบบปฏิบัติการที่ไว้วางใจได้ กล่าวคือ ไดรเวอร์ของอุปกรณ์ต่าง ๆ เคอร์เนล และโปรแกรมต่าง ๆ ถูกเขียนขึ้นโดยใช้ภาษาที่สามารถนำไปประมวลผลได้โดยตรง (Managed Code) นอกจากนี้ระบบปฏิบัติการนี้ยังมีการเปิดตัวศูนย์ป้องกันความปลอดภัย (Security Center) เพื่อเพิ่มความปลอดภัยของเครื่องให้สูงขึ้น โดยไมโครซอฟท์ได้วางแนวทางในการเปลี่ยนระบบปฏิบัติการจากวินโดวส์มาเป็นมิโดริไว้หลายทาง

ชื่อรหัสมิโดรินี้ มีการค้นพบครั้งแรกในโปรแกรม ไมโครซอฟท์ พาวเวอร์พอยต์ เรื่อง CHESS: A systematic testing tool for concurrent software.

ในเดือนเมษายน พ.ศ. 2552 โจนาธาน เอฟ. ชาพิโร (Jonathan S. Shapiro) กำลังสำคัญเบื้องหลังภาษาโปรแกรม BitC และระบบปฏิบัติการโคโยทอส (Coyotos) ได้ประกาศว่าเขาได้รับตำแหน่งผู้พัฒนามิโดริแล้ว และหลังจากเดือนสิงหาคม เขาจะยุติการทำงานที่เกี่ยวกับ BitC

## อ้างอิง

## ดูเพิ่ม

* วินโดวส์
* ไมโครซอฟท์